Hoe moet jy die Bybel lees? – 2 Timoteus 3:14-17 – Bybelskool
Written by Chris van Wyk on Oct 26, 2018 . Posted in Wie is God?.
Bly getrou aan die dinge wat jy geleer het. Jy weet dit is waar, want jy weet jy kan dié vertrou wat jou geleer het. Jy ken die Heilige Skrif van kindsbeen af en dit het jou die wysheid gegee om die verlossing te ontvang wat deur geloof in Christus Jesus kom. Die hele Skrif is deur God geïnspireer en is nuttig om ons te onderrig, die verkeerde te weerlê, om ons tereg te wys en om die regte leefstyl by ons te kweek. Dit is God se manier om sy mense voor te berei vir hulle taak, ten volle toegerus vir elke goeie ding wat Hy wil hê hulle moet doen. (NLV)
1. Dit is waar die Christelike lewe begin. By die Heilige Skrif. By gelowige ouers en leraars wat jou van kindsbeen aan die Skrif blootstel. Onderstreep en oordink die waarde wat die Skrif vir jou het, soos Paulus dit hier vir Timoteus verduidelik.
2. Loof die Here vir getroue diensknegte van die Here wat jou bevestig het in die Skrif. Verbind jou opnuut aan getrouheid aan die Skrif.